Димитър Донев
Пред жътва

chitanka.info

В лъчи проблясва едро жито,

нашепват зрели класове

и аз долавям /без да питам/

познатите им гласове.

Замлъкват птиците край пътя,

щурците скриват своя лък

и само някъде прикътан,

се чува глас на пъдпъдък.

Потъва сламената шапка

на слънцето в златиста ръж

и натежава всяка капка

от първия априлски дъжд.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.